**Klubbhåndbok for Stadsbygd IL**

Oppdatert 26. november 2017

En klubbhåndbok skal svare på de viktigste spørsmålene om klubben og gjøre det enkelt å finne ut hva som gjelder internt. Den skal også sikre at det er kontinuitet i det som bestemmes og gjøres i klubben. Dette er en veileder for å lage en slik klubbhåndbok. Innholdet i veilederen dekker områder som de fleste klubber har nytte av å presisere, dokumentere og samle på et sted som er lett å finne.

Teksten i veilederen er laget slik at klubben noen steder må gjøre egne avklaringer på områder der det er viktig at hele klubben har en felles forståelse og praksis. Deler av veilederen foreslår konkret tekst eller en rutine som klubben kan benytte slik den er. Vedleggene til klubbhåndboka kan klubben velge å benytte dersom dere ikke har egne maler eller rutiner på de områdene vedleggene gjelder. Klubben kan også legge inn egne regler, rutiner og maler. For at håndboka skal bli et godt hjelpemiddel, må dere fjerne innhold som ikke er aktuelt for deres klubb.

De fleste søker kun den informasjonen som de har behov for, og ikke alt annet. Derfor er deler av innholdet laget direkte til de viktigste målgruppene.

TIPS

* Klubbhåndboka bør vedtas av styret og ikke av årsmøtet. Da kan den oppdateres i løpet av året.
* Forsiden bør vise dato for siste oppdatering.
* Klubben bør sette inn egen logo og bilder fra klubbens aktiviteter. Da vil håndboka bli mer attraktiv å lese og bruke!
* Hvis håndboka legges ut elektronisk, er det greit å sette inn lenker til tekst som er interessante for de enkelte målgruppene i klubben.
* Hvis håndboka lages i papirformat, bør klubben ta utgangspunkt i informasjonen fra klubbhåndboka og lage skriv direkte til foreldre, utøvere, trenere, dommere m.m.

Denne veilederen finner du på [www.idrett.no](http://www.idrett.no) under temasiden «Klubbguiden».

**KLUBBHÅNDBOK**

**FOR**

**STADSBYGD IDRETTSLAG**



Oppdatert 12. desember 2017

# Klubbinformasjon

Klubbnavn: Stadsbygd idrettslag (SIL)
Stiftet: 11. februar 1912
Idrett(er): Fotball, ski, friidrett og idrettsskole (allidrett)
Postadresse: 7105 Stadsbygd
E‑postadresse:
Internettadresse: www.stadsbygd.no
Organisasjonsnummer: <Brønnøysundregistrene>
Bankforbindelse: Stadsbygd Sparebank
Bankkonto:
Medlem av: Norges idrettsforbund og olympiske og paralympiske komité
Tilknyttet: Trøndelag idrettskrets, og Indre Fosen idrettsråd

Innhold

[Klubbinformasjon 3](#_Toc499747265)

[Innledning 5](#_Toc499747266)

[Klubbens historie 5](#_Toc499747267)

[Verdier 5](#_Toc499747268)

[Visjon 6](#_Toc499747269)

[Virksomhetsidé 6](#_Toc499747270)

[Hovedmål 6](#_Toc499747271)

[Organisasjon 7](#_Toc499747272)

[Organisasjonsplan 7](#_Toc499747273)

[Årsmøtet 7](#_Toc499747274)

[Styret 8](#_Toc499747275)

[Utvalg/komiteer 10](#_Toc499747276)

[Ansatte 10](#_Toc499747277)

[Klubbens lov 11](#_Toc499747278)

[Medlemskap 11](#_Toc499747279)

[Medlemskontingent 11](#_Toc499747280)

[MEDLEMSKONTINGENT SIL 2017 12](#_Toc499747281)

[Deltakeravgift fotball 12](#_Toc499747282)

[Deltakeravgift ski 13](#_Toc499747283)

[Deltakeravgift friidrett 13](#_Toc499747284)

[Deltakeravgift allidretten 13](#_Toc499747285)

[Avgifter for hallen 13](#_Toc499747286)

[Trenerkurs 14](#_Toc499747287)

[Startkontingenter – deltakeravgifter 14](#_Toc499747288)

[Klubbens aktivitetstilbud 14](#_Toc499747289)

[Barne- og ungdomsidrett 14](#_Toc499747290)

[Aktivitetsplan/terminliste 16](#_Toc499747291)

[Klubbens arrangementer 16](#_Toc499747292)

[Reise i regi klubben 17](#_Toc499747293)

[Til deg som er … 17](#_Toc499747294)

[Utøver 17](#_Toc499747295)

[Forelder/foresatt bør være kjent med… 18](#_Toc499747296)

[SIL forventer at foreldre… 18](#_Toc499747297)

[Treneransvaret 19](#_Toc499747298)

[Oppmann og lagleder 20](#_Toc499747299)

[Dommere 21](#_Toc499747300)

[Klubbdrift 22](#_Toc499747301)

[SILs årshjul 22](#_Toc499747302)

[Kurs og utdanning 23](#_Toc499747303)

[Medlemshåndtering 23](#_Toc499747304)

[Dugnad og frivillig arbeid 23](#_Toc499747305)

[Politiattester 24](#_Toc499747306)

[Klubbens antidopingarbeid 24](#_Toc499747307)

[SILs kommunikasjonsstrategi 25](#_Toc499747308)

[Arbeidsgiveransvar 25](#_Toc499747309)

[VÆR OBSERVANT – TA ANSVAR! Sikkerhetsarbeid i SIL (HMS) 25](#_Toc499747310)

[Økonomi 26](#_Toc499747311)

[Forsikringer 26](#_Toc499747312)

[Anlegg og utstyr – bruk klubbtøy! 27](#_Toc499747313)

[Sponsorarbeid 27](#_Toc499747314)

[Hovedsponsorer 28](#_Toc499747315)

[Tilleggssponsorer 28](#_Toc499747316)

[Utmerkelser og æresbevisninger 28](#_Toc499747317)

[Maler og eksempler 29](#_Toc499747318)

# Innledning

Klubbhåndboka skal svare på de viktigste spørsmålene om klubben og gjøre det enkelt å finne ut hva som gjelder internt i klubben. Den skal sikre at det er kontinuitet i det som bestemmes og gjøres.

Klubbhåndboka er laget av styret etter innspill fra komiteer, utvalg, trenere, utøvere og foreldre i klubben. Håndboka er et arbeidsverktøy for alle medlemmer, utøvere, foreldre, styret, komiteer, utvalg, ansatte, trenere og dommere i klubben vår.

Håndboka skal benyttes til å forstå og kommunisere hva som er viktig i vår klubb, hvilken klubb vi er, hva vi skal oppnå, hva vi tilbyr, og hvordan vi gjør ting.

## Klubbens historie

Gi en kort beskrivelse av klubbens viktigste historie. Trekk spesielt frem hva dere har vært mest stolt av, slik at klubbens betydning kommer frem.

* Hvorfor ble klubben stiftet?
* Hvilke aktiviteter har klubben drevet med?
* Hva har klubben vært mest opptatt av frem til i dag?
* Hva er de viktigste tingene klubben har oppnådd den tiden den har eksistert – noen historiske milepæler?

## Verdier

SIL baserer sin aktivitet på felles vedtatte aktivitetsverdier for norsk idrett:
Idrettsglede, fellesskap, helse og ærlighet.

Klubben vår drives etter idrettens organisasjonsverdier: Frivillighet, demokrati, lojalitet og likeverd.

Ut fra fellesverdiene i norsk idrett, har SIL tydeliggjort hva som skal prege oss og klubben vår. Verdiene beskriver hvordan vi er og hvordan vi vil bli. SILs verdier er:

**samhold, allsidighet, mestring og idrettsglede**

Verdiene skal hjelpe oss til

* å skape et godt klubbmiljø, der vi tar godt vare på hverandre
* å skape gode holdninger, som fører til et godt treningsklima
* å være en klubb som er kjent for godt samarbeid og god oppførsel
* å fremstå slik klubben ønsker i alle sammenhenger
* å bli tydelige og klargjøre vår identitet

## Visjon

SIL sin visjon: Å være en klubb å trives i hele livet.

Dette er drømmen vår og et bilde av den fremtiden vi ønsker for klubben. Visjonen forteller hvorfor folk er med og gjør en innsats for akkurat vår klubb. Den sier hva vi skal strekke oss etter og skape sammen. For at visjonen skal kunne omsettes til handling, kreves det god kommunikasjon. Klubben kan beskrive visjonen på flere måter, slik at den lettere kan forstås av alle, og slik at alle kan se hvordan de kan bidra for å nå drømmen.

## Virksomhetsidé

SIL sin virksomhetsidé: Fremme aktivitet og idrettsglede for alle i bygda året rundt.

Det er denne ideen klubben vår i all hovedsak skal arbeide med. Virksomhetsideen definerer hva som er det spesielle eller unike med vår klubb og den aktiviteten vi har valgt. Den forteller hva vi tilbyr som gjør at folk foretrekker oss i stedet for andre klubber.

Visjonen, verdiene og virksomhetsideen er rettledende for alle medlemmer, tillitsvalgte, trenere og støtteapparatet. Dette er utgangspunktet for det vi skal skape sammen, hvordan vi skal fremstå, og hva vi skal drive på med og ha fokus på av oppgaver.

## Hovedmål

Hovedmålet til SIL: Legge til rette for mestring og idrettsglede for flest mulig, lengst mulig, best mulig på egne premisser.

Hovedmålet definerer mer presist hva det er klubben skal oppnå og bli til i forhold til omgivelsene. Det er et overordnet mål som strekker seg inn i fremtiden. Hovedmålet blir konkretisert ved hjelp av ulike delmål – og innenfor hvilke innsatsområder man ønsker å oppnå målene. Det tar tid å oppnå hovedmålet, og det kan revideres etter behov.

Noen klubber definerer et overordnet hovedmål og konkretiserer deretter de viktigste delmålene for ulike områder i klubben. Andre klubber velger å liste opp 3–6 målsettinger, der man sier hvilke kvalitetsmessige effekter klubben skal oppnå (effektmål), og hvilke kvantifiserbare resultater den skal oppnå (resultatmål).

# Organisasjon

I denne delen av håndboka beskriver vi hvordan klubben er organisert.

## Organisasjonsplan

## Årsmøtet

Årsmøtet er klubbens høyeste myndighet og avholdes hvert år i februar (senest mars). Årsmøtets oppgaver er nærmere beskrevet i klubbens lov. Der fremgår det også hvordan årsmøtet skal innkalles.

For å ha stemmerett og være valgbar må et medlem ha fylt 15 år, vært medlem i klubben i minst én måned og ha betalt kontingent.

Innkalling til årsmøtet annonseres på klubbens hjemmeside.

Årsmøtet legger grunnlaget for klubbens virksomhet og styrets arbeid. Alle som ønsker å være med på å bestemme hva klubben skal gjøre, og hvordan den skal drives, bør delta på årsmøtet. Protokollen fra årsmøtet bør legges ut på klubbens hjemmeside.

Les mer
Lovhefte med lovnorm for idrettslag, om årsmøtet i §§ 13, 14, 15, 16 og 17
Sjekkliste for årsmøtet
Mal for innkalling til årsmøtet
Mal for årsberetning til årsmøtet
Mal for protokoll for årsmøtet

## Styret

Styret er klubbens høyeste myndighet mellom årsmøtene. Noen saker kan ikke styrebehandles, men må behandles av årsmøtet. Det gjelder saker som fremgår av «Årsmøtets oppgaver», og saker som er av ekstraordinær karakter eller av betydelig omfang i forhold til klubbens størrelse og virksomhet. Dersom styret er i tvil, bør saken opp på årsmøtet.

Lovpålagte oppgaver for styret:

* Sette i verk årsmøtets og overordnede organisasjonsledds regelverk og vedtak
* Påse at idrettslagets midler brukes og forvaltes på en forsvarlig måte, i samsvar med de vedtakene som er fattet på årsmøtet eller i et overordnet organisasjonsledd, og sørge for at idrettslaget har en tilfredsstillende organisering av regnskaps- og budsjettfunksjonen og en forsvarlig økonomistyring
* Etter behov oppnevne komiteer, utvalg eller personer for spesielle oppgaver og utarbeide mandat/instruks for deres funksjon
* Representere idrettslaget utad
* Oppnevne en som er ansvarlig for politiattester

Andre viktige oppgaver:

* Planlegge og ivareta lagets totale drift, herunder mål- og strategiarbeid, budsjett og regnskap
* Påse at idrettens retningslinjer for aktiviteten i idrettslaget blir fulgt
* Stå for idrettslagets daglige ledelse
* Arbeidsgiveransvar for eventuelle ansatte
* Legge frem innstilling til årsmøtet på kandidater til valgkomité
* Oppnevne personer som disponerer idrettslagets konti, og sørge for at de er dekket av underslagsforsikring
* Oppnevne eller engasjere regnskapsfører
* Lage årsberetning fra styret til årsmøtet
* Oppdatering av klubbhåndboka

Styremedlemmene kan velges til spesifikke oppgaver som kasserer eller sekretær på årsmøtet, eller styret kan selv fordele oppgavene. Fordelingen av oppgaver bør beskrives, slik at folk ser hvem de skal kontakte i ulike saker.

**Styrets sammensetning:**

**1 Leder**

* Mål- og strategiarbeidet i klubben
* Er klubbens ansikt utad og klubbens representant i møter og forhandlinger
* Står for klubbens daglige ledelse og koordinerer styrets og klubbens totale aktivitet
* Innkaller til styremøter, forbereder saker og leder møtene

**2 Nestleder**

* Er stedfortreder for lederen
* Ellers definerte oppgaver, på samme måte som et ordinært styremedlem
* Oppdatere idrettslagets hjemmeside
* Ansvarlig for markedsføring og sponsorstrategi

**3 Sekretær**

* Føre protokoll fra alle styremøter og referat fra medlemsmøter
* Ta seg av inngående og utgående post, og eventuell arkivering
* Lage oversikt over idrettslagets tillitsvalgte

**4 Økonomiansvarlig**

* Føre oppsyn med lagets økonomi, budsjett og regnskap
* Betale fakturaer
* Føre medlemrsregister

**5 Arrangement- og kompetanse ansvarlig**

* Ansvar for arrangement i hovedstyrets regi.
* Pådriver for kurs og kompetansebygging i klubben.
* Andre oppgaver

**Et av styrets medlemmer eller gruppeleder skal i tillegg utpekes til å være barne- og ungdomsidrettsansvarlig**

* Særlig ansvar for at retningslinjene for barne- og ungdomsidrett implementeres, gjøres kjent og overholdes.

**Et av styrets medlemmer eller gruppeleder skal i tillegg utpekes til å være politiattestansvarlig**

**I tillegg skal alle gruppeledere, evt. vara, møte i styret og har forslags- og talerett.**

**Hovedstyret har to vararepresentanter som normalt møter i styret.**

**Styrets arbeid**

Her beskrives kort hvordan styret arbeider:

* 8-10 møter i året
* Møterommet i hallen. Årsmøte i Granlund
* Møtetid 2 timer

Styret er vedtaksført når et flertall av styrets medlemmer er til stede. Vedtak fattes med flertall av de avgitte stemmene. Ved stemmelikhet er møtelederens stemme avgjørende. Styremedlemmene plikter å respektere et styrevedtak, selv om det er fattet mot vedkommendes egen stemme.

Styremøter kan avholdes per e‑post eller per telefon, se lovnorm § 10. Det skal alltid føres protokoll fra styremøtene.

Hvert styremøte bør innledningsvis starte med spørsmål om det foreligger mulig inhabilitet i noen av sakene, og behandlingen av inhabilitet skal alltid protokolleres. Om inhabilitet, se lovnorm § 9.

Les mer
Mal for innkalling til styremøte
Mal for protokoll fra styremøte

## **Utvalg/komiteer**

Mandat og oppgaver for utvalg/komiteer som er lovpålagte, går frem av klubbens lov. Det gjelder valgkomité og valgt revisor (ev. kontrollkomité der det er et krav).

For de styreoppnevnte utvalgene bør ansvar og hovedoppgaver for utvalgene beskrives av styret selv når styret vedtar å opprette utvalgene. Slik blir det lett å finne ut hva de tillitsvalgte i komiteer og utvalg kan og skal gjøre. Beskrivelsen bør inneholde hvordan utvalget/komiteen er bygd opp, og hvilket mandat og hvilke oppgaver utvalget/komiteen har.

Aktuelle styreoppnevnte funksjoner/utvalg:

* Prosjektansvarlig/utvalg
* Dugnadsansvarlig/utvalg

Les mer
Eksempel på retningslinjer for revisorer og kontrollkomiteen
Eksempel på retningslinjer for valgkomiteen

## Ansatte

Klubben bør beskrive stillinger/funksjoner der det er ansatte, eventuelt med et organisasjonskart og kontaktinformasjon.

SIL har per i dag en ansatt driftssjef for hallen i 20 % stilling. I tillegg har fotballgruppa engasjert en sportslig ansvarlig trener som skal bidra til å øke kompetansen til alle fotballtrenere.

## Klubbens lov

Klubben har en egen lov. Loven er basert på lovnorm for idrettslag, som finnes på NIFs hjemmeside. Lovnormen er ufravikelig og inneholder et minimum av det idrettslaget må ha i sin egen lov. Klubben kan vedta tillegg til loven, men tilleggene må ikke være i strid med lovnormen. Alle lovendringer må vedtas av årsmøtet og godkjennes av idrettskretsen.

Les mer
<Sett inn en lenke til klubbens lov.>

# Medlemskap

Ved innmelding bør medlemmene fylle ut et skjema med navn, fødselsdato, adresse, e‑postadresse og telefonnummer. Navn og kontaktinformasjon til foresatte bør oppgis. Alle medlemmer har en egen personlig idrettsside på Min Idrett. Denne personlige siden må hvert enkelt medlem aktivere før den kan brukes. Her kan du som medlem, utøver, tillitsvalgt eller administrativt ansatt melde deg på arrangementer og kurs, endre dine egne personopplysninger, finne informasjon knyttet til lisensinnbetaling, dine kommende aktiviteter og andre funksjoner og tjenester som kan være aktuelle og interessante for deg.

Når man vil bli medlem i en klubb, kan man ikke ha uoppgjorte regninger hos en annen klubb. Alle som har betalt medlemskontingent i klubben, er medlemmer. Medlemskapet regnes fra den dagen kontingenten er betalt.

En ansatt kan være medlem i idrettslaget, men har ikke stemmerett på årsmøtet og kan heller ikke inneha årsmøtevalgte verv i idrettslaget. Unntak gjelder for personer som kun innehar noen få betalte trenertimer i uken, og som ikke har dette som hoved geskjeft.

Medlemskapet i idrettslaget kan opphøre ved utmelding, strykning eller eksklusjon. En utmelding skal skje skriftlig og får virkning når den er mottatt. Et medlem som skylder kontingent for mer enn ett år, kan strykes, og da kan ikke medlemmet tas opp igjen før den skyldige kontingenten er betalt. Hvis medlemmet skylder kontingent etter forfalt to års kontingent, skal medlemskapet bringes til opphør ved strykning fra idrettslagets side. Dersom idrettslaget vurderer ekskludering av et medlem, må det ta kontakt med idrettskretsen. Der finnes egne prosedyrer for ekskludering.

Medlemskontingent

Medlemskontingenten fastsettes av årsmøtet og betales forskuddsvis. Kontingenten skal betales for hvert enkelt medlem. Klubben kan vedta ulike typer kontingenter, for eksempel for barn, ungdom og voksne. Man kan også vedta en familiekontingent i klubben, som en rabattordning. Det er ikke et felles medlemskap for hele familien, men et eget medlemskap for hvert enkelt familiemedlem. Alle skal registreres med navn, fødselsdato, adresse og e‑postadresse, siden revisoren skal kontrollere medlemslistene mot regnskapet.

I tillegg må deltakere på de ulike aktivitetene betale treningsavgifter/egenandeler. Det kan være treningsavgifter for de ulike aktivitetene, inngangspenger ved arrangementer eller egenandeler i forbindelse med deltakelse i konkurranser og på kurs. Slike avgifter trenger ikke årsmøtevedtak.

### MEDLEMSKONTINGENT SIL 2017

Familie: 700,- per familie.

Aktive fra 17 år: 400,-

Passive: 200,-

Barn u/17 år: 300,-

Medlemskontingent betales av alle medlemmer. I tillegg betales deltakeravgift for de enkelte gruppene man deltar i. Medlemsavgift må være betalt for at forsikringer skal gjelde.

Vi arbeider for å holde utgiftene og dermed kontingenten og avgiftene så lave som mulig. Medlemskontingenten og deltakeravgiftene er imidlertid blant våre viktigste inntektskilder og bidrar til drift og investeringer i idrettsanlegg. Om noen ikke har mulighet til å betale kan man søke hovedstyret om fritak. Ta kontakt med trener eller styreleder. Alle skal få være med.

Vi kjøper vanligvis ikke inn treningsdrakter og lignende til medlemmer og trenere, da det koster en del peker og ville medført høyere avgifter. Vi oppfordrer imidlertid sterkt alle utøvere, trenere og foreldre til å vise fram klubben og våre sponsorer ved å anskaffe og bruke klubbklær – spesielt på kamper, fellesreiser og arrangementer. Det er skaper tilhørighet og er stilig. Også her er det mulig for enkeltpersoner å søke hovedstyret om økonomisk støtte i særlige tilfeller.

Er man i tvil eller mener at man ikke skal betale en tilsendt faktura er det bare å ta kontakt med trener, avdelingsleder eller styre, eventuelt medlems- og fakturaansvarlig.

### Deltakeravgift fotball

· J8/G8 450,-

· J10/G10 600,-

· J 12/G 12 800,-

· J 14/G 14 950,-

· J17/G 16 1050,-

Stadsbygd IL oppfordrer til deltakelse på større og mindre turneringer. Det er god læring både for det sportslige og det sosiale. For alle turneringer dekker klubben deltakeravgiften for laget.

Ved deltakelse på større cuper støtter klubben også laget for å redusere egenandelen. For tiden er støtten 5000 kroner for lag under 14 år og 10.000 kroner for lag med spiller fra 14 år og oppover.

Rabattordninger:

Familierabatt: det betales 100% for de 2 eldste barna, de øvrige er gratis. Gjelder innenfor samme idrett.

Fri deltakeravgift for ett barn per tillitsverv for styremedlem, lagledere og trenere. Gjelder for barn før fylte 17 år.

### Deltakeravgift ski

Siden de aller fleste barna deltok på karusellrennene er den avgiften også deltakeravgift kr. 150 per barn, maks kr. 300 per familie.

Stadsbygd IL oppfordrer til deltakelse på større og mindre renn. Den enkelte skiløper må selv dekke deltakeravgift på skirenn arrangert av SIL. Deltakeravgift på skirenn i regi av andre klubber dekkes av SIL.

Samme rabattordning som fotball.

### Deltakeravgift friidrett

Deltakeravgift for friidrett: kr. 300. Maks kr. 600 per familie.

Stadsbygd IL oppfordrer til deltakelse på større og mindre stevner og løp. Den enkelte utøver må selv dekke deltakeravgift på stevner og løp arrangert av SIL. Deltakeravgift på friidrettsstevner og løp i regi av andre klubber dekkes av SIL. Alle som deltar på slike eksterne stevner, stafetter og lignende hvor SIL dekker avgiften må være medlem i SIL friidrett og betale deltakeravgift. Friidrettsutøvere må betale lisens fra og med det året de fyller 13 år. Det ordner og dekker den enkelte utøver selv. Det samme gjelder friidrettsdrakt (t-skjorte/singlet), som vi forventer at eldre utøvere bruker når de representerer SIL. Deltakelse på stevner må den enkelte foreldre sørge for ved å melde på barna gjennom minidrett.no Stevnearrangør sender da felles faktura til SIL, og vi dekker kostnadene. Stafettavgifter dekkes av SIL. Mosjonsløp som ikke går via minidrett dekkes normalt av den enkelte selv.

Samme rabattordning som fotball.

### Deltakeravgift allidretten

Kr. 50 per barn for vårsesongen og kr. 100 for høstsesongen.

Samme rabattordning som fotball.

### Avgifter for hallen

1. HELE HALLEN– Engangspris kr 100,- pr stk., eller kr 200,- pr familie pr. time.

– Årskort kr 2.000 pr person eller kr 4.000 pr familie.

2. FLERBRUKSHALLEN– Organisert utleie, kr 200,- pr time for hel hall.

– Engangspris ved uorganisert bruk, kr 50,- pr pers, eller kr 100,- pr familie.

– Årskort kr 1.000,- pr pers og kr 2.000,- pr familie.

–3. TRIMROM– Engangspris kr 50,- pr. person eller kr 100,- pr familie.

– Årskort kr 1.500,- p.r person eller kr 3.000,- pr familie.

Familie gjelder for barn opp til 18 år. Barn under 18 år kan kun bruke hallen gratis dersom familien har kjøpt årskort for familie.

### Trenerkurs

Vi er opptatt av å øke kompetansen til våre trenere til beste for både trener og utøverne. SIL dekker derfor vanligvis utgiftene til kursing. Sjekk med avdelingsleder.

### Startkontingenter – deltakeravgifter

Deltakelse i konkurranser krever startkontingent. I individuelle idretter er det som oftest slik at startkontingenten påløper for hver konkurranse. Dette dekkes normalt av klubben for barn under 18 år, samt for eliteutøvere over 18 år. Deltakelse på mosjonsarrangement dekkes normalt ikke. Klubben dekker heller ikke startkontigent på egne arrangement, da disse normalt arrangeres av og for klubbens medlemmer.

Ved deltakelse i lagidretter kreves det lagsavgifter. Den enkelte utøvers avgifter i lagidretter er vanligvis dekket inn gjennom treningsavgiften.

# Klubbens aktivitetstilbud

Fotball – hele året fra 6 år (første klasse) og oppover.

Friidrett – hele året – treninger onsdager kl. 18.30-20.00 + ekstratreninger i sesong.

Ski – Vinterhalvåret – treninger mandager kl. 18.00-20.00 + ekstratreninger i sesong.

Allidrett i sommerhalvåret og om høsten onsdager kl. 17.30-18.30.

Friidrett, ski og allidrett har fortrinnsrett til treningstid på løpebanen og i hallen i nevnte tidsrom og fotball bør så langt mulig unngå å legge fotballtreninger til disse tidene, særlig for de yngste (under 12 år) som bør få mulighet til å delta på flere aktiviteter samtidig i løpet av uka.

Treningstidene er beskrevet på lagets hjemmeside.

## Barne- og ungdomsidrett

Klubben arbeider kontinuerlig for å sikre gode aktiviteter for barna og ungdommene i klubben. Klubben ønsker å beholde flest mulig barn og unge lengst mulig! Klubben er åpen for å utvikle nye treningstilbud, men er da avhengig av foregangspersoner som kan dra det i gang.

**Barneidrett**

Alle som har ansvar for barn eller er trenere for barn, skal kjenne til idrettens barnerettigheter og bestemmelser om barneidrett. All aktivitet for barn skal legges opp slik at klubben følger intensjonene i retningslinjene og bestemmelsene. Det innebærer at

* + Hvert enkelt barn blir sett på hver trening.
	+ ***SIL har ambisjon om at alle barn skal bli ønsket velkommen til trening, bli snakket til, få veiledning, oppleve inklusjon og samhold, mestring og idrettsglede hver trening.***
	+ aktiviteten skjer på barnas premisser
	+ barna har det trygt
	+ SILs trenere skal påse at treningsanlegg o.l. er trygge og at unødvendige skader forhindres. Trenere må ta hensyn til barn som er skadet samt bidra til å forebygge belastningsskader mv. ved god oppvarming, skadeforebyggende aktiviteter o.l. tilpasset barnas aktivitetsnivå og alder.
	+ barna har venner og trives
	+ SILs trenere skal være inkluderende, høflige og vennlige.
	+ Dersom et barn mistrives eller faller utenfor, skal treneren umiddelbart sette inn tiltak for å inkludere barnet.
	+ Ved alvorlige forhold skal gruppeleder, og eventuelt styreleder, samt foreldre involveres slik at barna trives.
	+ Det er nulltoleranse for krenkelser og mobbing i SIL og alle trenere har ansvar for å forbygge det.
	+ Alle voksne har ansvar for å si fra til gruppeleder/styret om en trener opptrer respektløst eller krenkende overfor barn.
	+ barna opplever mestring
	+ Idrett for de minste er utprøvende lek og moro. Idrett er samtidig utvikling og mestring. Det bør legges til rette for differensierte aktiviteter hvor barna er på ulike nivå slik at alle opplever mestring, utvikling og idrettsglede.
	+ barna får påvirke egen aktivitet
	+ barna kan velge om og hvor mye de vil konkurrere
	+ barn utvikler gode og sunne holdninger

Les mer
[Idrettens barnerettigheter og bestemmelser om barneidrett](http://www.idrett.no/tema/barneidrett/bestemmelserogrettigheter/Sider/rettigheter_bestemmelser.aspx)

**Ungdomsidrett**

Alle som er trenere for ungdom i klubben, skal kjenne til retningslinjene for ungdomsidrett. Klubben og trenerne skal sørge for

* **At barnerettighetene føres videre i ungdomsidretten så langt de passer, herunder at alle ungdommer ses, høres, respekteres, inkluderes, samt opplever mestring og idrettsglede.**
* at ungdom kan bli så gode som de selv vil. Ungdommer som vil satse bør få tilbud om veiledning og egne treningsprogram tilpasset alder og ambisjonsnivå
	+ å legge til rette både for dem som vil konkurrere, og dem som ikke ønsker å konkurrere
	+ at ungdom får være med på å bestemme over egen aktivitet og være med på flere aktiviteter – i SIL er trening trening, og det spiller mindre rolle hva de trener, dvs. at utøvere får ikke mindre om de i stedet for å dra på fotballtrening deltar på friidrettstrening og motsatt.
	+ **Å legge til rette for at ungdom utvikler gode og sunne holdninger til trening, mat, søvn, doping osv. Treneren skal straks sette inn ved mistanke om trakassering, rasisme, doping, spiseforstyrrelser o.l.**
	+ at ungdom får bidra med det de kan
	+ at ungdom får utdanning eller kurs for å utvikle seg
	+ at treningsavgiften er overkommelig for ungdom

Les mer
[Retningslinjer for ungdomsidrett](http://www.idrett.no/tema/ungdomsidrett/Sider/default.aspx) fra Norges Idrettsforbund

**Funksjonshemmede**Utøvere med funksjonsnedsettelse har en naturlig plass i klubben. Klubben legger, i samråd med foreldrene, forholdene til rette for at funksjonshemmede kan delta i våre aktiviteter.

Les mer
Informasjon om [Idrett for funksjonshemmede](http://www.idrett.no/funksjonshemmede) fra Norges Idrettsforbund

Aktivitetsplan/terminliste
Klubben bør sette opp en terminliste over konkurranser/stevner/cuper klubben skal delta i. Aktivitetsplanen/terminlisten bør publiseres på klubbens hjemmeside.

**Foreldre oppfordres til å sjekke aktiviteter for egne barn i individuelle idretter på terminlistene til hhv. friidrettsforbundet og skiforbundet for konkurranser i regi av andre klubber i regionen og landet for øvrig.**

Les mer
<Sett inn lenke til terminlisten på klubbens hjemmeside.>

Klubbens arrangementer

Se årshjul.

Beskriv arrangementer som klubben arrangerer utover det daglige treningstilbudet. Det kan være konkurranser, cuper, turneringer, aktivitetsdager og lignende.

Dersom klubben har store arrangementer, bør det lages en egen manual som kan benyttes av de som jobber med de aktuelle arrangementene. Dersom arrangementet er åpent for deltakelse fra personer som ikke er medlem av en klubb i NIF, bør klubben sørge for at deltakerne er underlagt idrettens regelverk, herunder idrettens dopingbestemmelser.

## Reise i regi klubben

På alle reiser i regi av klubben (samlinger, cuper, turneringer, konkurranser osv.) skal det pekes ut en ansvarlig reiseleder som har overordnet myndighet fra avreise til hjemkomst. Reiselederen kan være en av foreldrene som har meldt seg frivillig til å være med på et stevne eller et annet arrangement. Det kan være en eller flere reiseledere, og det velges ut én hovedansvarlig blant dem. Alle skal være kjent med og følge instruksen. Alle barn under 10 år skal ha følge av foreldre eller annen foresatt dersom reisen innebærer overnatting, hvis ikke annet er avtalt.

Vær oppmerksom på at det vanligvis må innhentes politiattest for foreldre som er med en gruppe mindreårige på et utenlandsopphold eller trenings-/konkurranseopphold i regi av laget.

**Reiseleder har det overordnede ansvaret for å legge til rette for at ungdom utvikler gode og sunne holdninger til trening, mat, søvn, doping, alkohol osv. også på reiser. Treneren skal straks sette inn ved mistanke om trakassering, doping, alkoholmisbruk, spiseforstyrrelser o.l. Verken voksne eller barn skal nyte alkohol på reiser hvor barn og ungdom er med.**

# Til deg som er …

## Utøver

Utøverne bør være kjent med

* hva klubben står for: **Inklusjon, samhold, mestring og idrettsglede**
	+ ***Utøvere skal utvise gode og sunne holdninger, vise respekt og mot overfor medutøvere, trenere, idrettslaget, konkurrenter og andre***
	+ ***Bidra til at idrettslaget er et godt og trivelig idrettslag, hvor alle uansett ferdigheter og ambisjonsnivå føler seg inkludert og velkommen***
	+ ***Utøvere har ansvaret for å forhindre hærverk, samt rydde opp etter seg og andre ute og inne***
	+ ***SIL har ambisjon om at alle barn skal bli ønsket velkommen til trening, bli snakket til, få veiledning, oppleve inklusjon og samhold, samt mestring og idrettsglede på hver trening.***
	+ ***SIL har nulltoleranse for mobbing, trakassering, rasisme og doping.***
* aktivitetstilbudet
* medlemskap
* dugnad
* klubbens retningslinjer og forventninger til utøverne
	+ Utøvere skal fronte klubben og våre hovedsponsorer på reise og arrangement (konkurranser, stevner, kamper, cuper o.l.). Dvs. at i det minste eldre barn (ungdommer) forventes å anskaffe og bruke klubbtøy ved slike anledninger.
	+ Utøvere som mottar særskilt støtte skal har et særlig ansvar for å fronte og stille opp for våre hovedsponsorer.
	+ Utøvere kan ikke bruke andre klubbers drakter, eller inngå private sponsoravtaler med sponsorer som konkurrerer med våre hovedsponsorer eller på annen måte opptre på en måte som ikke viser respekt og lojalitet til laget og lagets sponsorer.
* barn og ungdoms rettigheter som er beskrevet i denne klubbhåndboken
* ansvar for å si fra til foreldre, trener eller annen voksen om noe er ugreit – **vær modig, tør å si fra!**

## Forelder/foresatt bør være kjent med…

* hva klubben står for: **samhold, allsidighet, mestring og idrettsglede**
	+ ***Utøvere og foreldre skal utvise gode og sunne holdninger, vise respekt og mot overfor medutøvere, trenere, idrettslaget, konkurrenter og andre***
	+ ***Bidra til at idrettslaget er et godt og trivelig idrettslag, hvor alle uansett ferdigheter og ambisjonsnivå føler seg inkludert og velkommen***
	+ ***Utøvere og foreldre har ansvaret for å forhindre hærverk, samt rydde opp etter seg og andre ute og inne***
	+ ***SIL har ambisjon om at alle barn skal bli ønsket velkommen til trening, bli snakket til, få veiledning, oppleve inklusjon og samhold, samt mestring og idrettsglede på hver trening.***
	+ ***SIL har nulltoleranse for mobbing, trakassering, rasisme og doping.***
	+ **Foreldre må tørre å si fra om noe er ugreit til trener, gruppeleder eller styret**
	+ **Alvorlige hendelser skal så snart som mulig rapporteres til klubbens styre ved barne- og ungdomsansvarlig, eventuelt til leder eller nestleder.**
* aktivitetstilbudet
* medlemskap
* forsikringer
* politiattest
* dugnad
* barn og ungdoms rettigheter
* klubbens retningslinjer og forventninger til foreldrene

### SIL forventer at foreldre…

* oppmuntrer barn til aktivitet
* bidrar til en positiv stemning i laget
* respekterer og støtter treneravgjørelser
* sier fra på en god og egnet måte på vegne av egne og andres barn om noe er ugreit
* tar ansvar for å rydde etter egne og andres barn i hallen og ute på banen
* viser interesse for barnets aktiviteter og utvikling
* stiller opp på lagets dugnader
* betaler kontingenter og avgifter presist
* anskaffer nødvendig utstyr og klubbklær til barna, eventuelt anmoder klubben om slikt utstyr
* holder seg oppdatert omkring aktiviteter for barn og ungdom som driver individuelle idretter
* følger med på lagets facebook-side, eventuelt søker informasjon direkte fra trener
* Det er kun foreldre som har gyldig medlemskap, som kan stemme på årsmøtet. Men alle foreldre med barn i laget forventes å ta i et tak når det trengs.
* **Husk at SIL i sin helhet drives på dugnad av frivillige som bruker sin fritid på å gi dine barn et best mulig tilbud.**

Les mer: [Råd til idrettsforeldre](http://www.olympiatoppen.no/fagomraader/ungeutovere/fagstoff/media41142.media) fra Olympiatoppen

## Treneransvaret

Trenerne har ansvar for å sikre at medlemmene som deltar i klubbens aktiviteter, får et godt tilbud og ivaretas på en god måte. Som trener er man en representant for klubben. Trenerne bør derfor være kjent med

* hva klubben står for: **Samhold, allsidighet, mestring og idrettsglede**
* **at treneren legger til rette for at barn og ungdom utvikler gode og sunne holdninger til trening, mat, søvn, doping osv. Treneren bør være observant ved mistanke om mobbing, trakassering, rasisme, doping, alkoholmisbruk, spiseforstyrrelser o.l., og kontakte gruppeleder eller barne- og ungdomsidrettsansvarlig i styret. Verken trenere eller barn skal nyte alkohol på reiser hvor barn og ungdom er med.**
* **Alvorlige hendelser skal så snart som mulig rapporteres til klubbens barne- og ungdomsansvarlige.**
* aktivitetstilbudet
* medlemskap
* lisens og forsikringer
* politiattest
* kompetansetilbud for trenere
* klubbens retningslinjer og forventninger til trenerne
* hva klubben tilbyr sine trenere (bekledning, kurs o.l.)

**Trener**Trenerne er ansvarlige for oppfølging av sine respektive tildelte utøvere/grupper/lag. Trenerne rapporterer til hovedtreneren. I lagidretter samarbeider trenerne med laglederen om organiseringen av aktivitetene som laget deltar i.

Oppgaver

* Sette opp sportslige og sosiale mål for laget foran hver sesong i samsvar med klubbens sportslige plan
* Planlegge trening i samsvar med aktivitetsplan/terminliste og klubbens sportslige plan
* Lede treningene i samarbeid med eventuelt andre trenere/hjelpetrenere
* Møte i god tid til trening og konkurranser/kamp
* Ha dialog og samarbeid med foreldre
* Lede laget/gruppen/utøverne under kamper, turneringer eller løp
* Bidra i trenergruppen og møte i trenerforumet i regi av klubben
* Følge gjeldende regelverk
* Sette seg inn i barneidrettsbestemmelsene og retningslinjer for ungdomsidrett fra Norges idrettsforbund
* Sette seg inn i klubbens verdigrunnlag og retningslinjer for utøvere/spillere og trenere, se ovenfor
* Se til at både egen og utøvernes/lagets opptreden er i samsvar med klubbens verdier og retningslinjer, se ovenfor
* Være oppdatert på informasjon fra styret
* Representere klubben på en god måte, herunder fronte klubben og hovedsponsorer ved å anskaffe og bruke klubbtøy

Les mer
Mal på [treneravtale](http://www.idrett.no/omnif/idrettsstyret/Documents/IDRETT%20-%20631722%20-%20Standard%20-%20midlertidig%20arbeidsavtale%20-%20trener.pdf) fra Norges Idrettsforbund
Informasjon om [trenerutdanning](http://www.idrett.no/tema/trenerutdanning/Sider/Trenerutdanning.aspx) fra Norges Idrettsforbund

## Oppmann og lagleder

Laglederen er lagets/treningsgruppas administrative leder og har ansvaret for at alt praktisk fungerer rundt laget/treningsgruppa. Laglederen skal overlate alt det sportslige til treneren/trenerne som har ansvar for organisering av treninger, lagoppsett til kamper/stevner, gjennomføring av kamper osv.

Oppmenn/lagledere bør være kjent med

* hva klubben står for (verdier, visjon og virksomhetsidé)
* klubbens aktivitetstilbud
* medlemskap
* lisens og forsikringer
* politiattest
* klubbens retningslinjer og forventninger til foreldre
* hva tilbyr klubben sine oppmenn/lagledere (utstyr, bekledning, kurs …)

Oppgaver

* Ajourføre og sende inn navnelister på spillere/utøvere og lag
* Gjøre seg kjent med klubbens sportslige plan
* Arrangere møter for foreldre og spillere/utøvere
* Gå igjennom fair play-regler, foreldrevettregler og sportslig plan med alle spillere og foresatte
* Møte på lagleder- og allmannamøter
* Gi informasjon til spillere/utøvere, trenere og foresatte
* Oppdatere lagets hjemmeside
* Ansvar for lagskasse
* Melde på til cuper, stevner og turneringer
* Innkalle til dugnader
* Arrangere hjemmekamper, ta imot gjestende lag og dommere, fylle ut kamprapport
* Administrere reiser til/fra kamper eller stevner
* Skaffe dommere
* Sikre at alle utøvere/spillere har lisens
* Ha korrekt utstyr/medisinbag sammen med treneren

## Dommere

Klubben er avhengig av dommere for å kunne delta i seriespill og ønsket konkurranseaktivitet. Dommerne har ansvar for å sikre en god gjennomføring av kamper/konkurranser.

Dommerne bør være kjent med

* hva klubben står for (verdier, visjon og virksomhetsidé)
* krav til dommere på ulike nivåer
* medlemskap
* lisens og forsikringer
* klubbens retningslinjer og forventninger til dommere
* hva klubben tilbyr sine dommere (utstyr, bekledning, kurs …)

Les mer
<Sett inn lenke til relevante konkurranseregler i de idrettene som idrettslaget tilrettelegger.>
<Sett inn lenke til informasjon om dommerutdanning i klubb/krets/forbund.>

# Klubbdrift

I denne delen av klubbhåndboka beskriver klubben hvordan de arbeider for å oppnå en velfungerende drift av klubben.

SILs årshjul
Klubben bør ha en oversikt som viser de viktigste tingene som skjer i klubben hvert år. Noen klubber velger å lage et årshjul, mens andre setter oppgavene inn i en kalender som viser når ting skal gjøres.

**SILs årshjul**

1. Januar
	1. Innkalling årsmøte
	2. Valgkomiteen arbeider
	3. Karusellrenn ski mv.
	4. Granlundrennet
	5. Idrettsregistreringen
2. Februar
	1. Årsmøte
	2. Eindriderennet
3. Mars
	1. Storhaugrennet
	2. Seriestart fotball
	3. Klubbhåndbok revideres.
4. April
	1. Medlemskontigent o.l.
	2. Barneidrettsansvarlig kjører en informasjonskampanje på barn og ungdomsrettigheter
	3. Terrengløp ved museet
5. Mai
	1. Deltakeravgift sendes ut
6. Juni
	1. Bunnprislekene
	2. Cuper
7. Juli
	1. Sommerferie – eventuelt cuper og treningssamlinger
8. August
	1. Stadsbygdsparebanklekene
	2. Fotballskole
9. September
	1. Forberede årets søknader
	2. Bygdas dag
10. Oktober
	1. Søke tippemidler, aktivitetsmidler mv.
	2. Gjensidigestiftelsen
11. November
	1. Avslutning fotball og allidrett
	2. Nissemarsj
12. Desember

## Kurs og utdanning

SIL er opptatt av å lette forholdene til rette for og støtte kompetanseheving for trenere, ledere og andre tillitsvalgte, slik at de kan utvikle seg i den jobben de skal gjøre.

* Klubben har egen kompetanseansvarlig som kan kontaktes ved behov. Det imidlertid mye opp til den enkelte å finne frem til faglig nyttige kurs. SIL dekker normalt kursavgifter, men spør først.
* Fotballgruppa har en egen hovedtrener som kan brukes av alle lag ved behov.

Les mer
Informasjon om [trenerutdanning](http://www.idrett.no/tema/trenerutdanning/Sider/Trenerutdanning.aspx) fra Norges Idrettsforbund
<Sett inn lenke til utdanning i klubbens tilhørende særforbund og/eller særkrets>
<Sett inn lenke til utdanning i klubbens tilhørende idrettskrets>

## Medlemshåndtering

Beskriv hvordan klubben håndterer medlemmene.
Klubben benytter KlubbAdmin \*\*\*, som er et elektronisk medlemssystem. Vi sender elektroniske betalingskrav til medlemmene, noe som gir enklere oversikt over utsendelser og rimeligere innkreving av kontingenter.

KlubbAdmin er gratis for idrettslag, og det er integrert med idrettens øvrige systemer. Via Min idrett kan medlemmene selv utføre påmelding til individuelle konkurranser som dekkes av SIL på en enkel måte.

## Dugnad og frivillig arbeid

Idrettslaget drives i hovedsak av frivillige. Det vil si at foreldre og foresatte, søsken og andre stiller opp uten å motta lønn. Denne ubetalte innsatsen bidrar til at idrettslaget har gode aktivitetstilbud og blir et godt sted å være. Det er mange oppgaver som skal løses i idrettslaget, blant annet vaske drakter, rydding i klubbhuset, parkeringsvakt under turneringer, kjøring til og fra kamper og kiosksalg. Dette frivillige arbeidet som kommer idrettslaget og medlemmene til gode, kalles «dugnad». Dugnadsarbeid gir mange gode opplevelser og en følelse av å bidra til fellesskapet. Din innsats blir satt stor pris på!

I norsk idrett er det ikke lov å tvinge noen til å delta på dugnad. SIL forventer imidlertid og oppfordrer medlemmer og foreldre om å stille opp på dugnad, men deltakelsen er alltid basert på frivillighet. Idrettslaget kan beslutte at medlemmer som deltar på dugnad får en rimelig reduksjon i kontingenten og/eller avgift som reflekterer andelen av de totale kostnadene. Det har vi imidlertid ingen tradisjon for i SIL.

Les mer
Informasjon om [idrettens kjøreregler for dugnad](http://www.idrett.no/tema/lover/retningslinjer/Sider/dugnad.aspx) fra Norges Idrettsforbund
Eksempel på retningslinjer for dugnad og lagskasse

## Politiattester

SIL krever politiattest av alle ansatte og frivillige som skal utføre oppgaver for klubben som innebærer et tillits- eller ansvarsforhold overfor mindreårige (under 18 år) eller mennesker med utviklingshemming.

**Det er nulltoleranse for å ha trenerverv uten politiattest i SIL.**

Det er to viktige overordnede grunner til at norsk idrett har innført en ordning med politiattest:

1. Seksuelle overgrep mot barn er totalt uforenlig med idrettens verdigrunnlag.
2. Norsk idrett skal være et trygt sted å være for barn, og et trygt sted for foreldre å sende sine barn.
3. Ingen kan ha tillits- eller trenerverv i SIL uten å ha politiattest. Trenere skal anskaffe slik så snart som mulig, dvs. senest innen 1 måned etter at man har tiltrådt. Siden det kan ta noe tid før politiet avgir attest, aksepteres det at man har søkt om slik attest innen en måned. Gruppeleder og politiattest ansvarlig må informeres om at søknad er sendt.
4. Styret ønsker ikke å bruke tid på å mase på enkeltpersoner for at dette skal komme på plass. Vi forventer at personer uten attest bruker treningstiden til å anskaffe slik attest, fremfor å være trener uten attest.Reiseansvarlig og badevakter skal også ha politiattest.
5. Politiattest i SIL må fornyes om styret krever det.

**Prosedyre for politiattest i klubben:**

* + Styret har oppnevnt en politiattestansvarlig som er ansvarlig for å håndtere ordningen med politiattest i idrettslaget, som normalt er ansatt i politiet. Vedkommende har en vararepresentant. **Gruppeleder informerer den enkelte om at man må ha politiattest, og er ansvarlig for at ingen har trenerverv uten attest.**
	+ Vedkommende må selv sende inn søknad om politiattest til politiet. Søknaden må undertegnes av søkeren og gruppeleder, politiattestansvarlig eller styreleder. Attesten sendes fra politiet til den enkelte søkeren.
	+ Alle som skal ha politiattest, må fremvise attesten for politiattestansvarlig.
	+ Politiattestansvarlig lagrer opplysninger om hvilke personer som er avkrevd politiattest, at attesten er fremvist, og dato for fremvisningen. Selve attesten beholdes av søkeren.
	+ SIL gir ikke oppgaver som innebærer et tillits- eller ansvarsforhold overfor mindreårige eller mennesker med utviklingshemming til personer som ikke fremviser politiattest, eller som har anmerkninger på attesten. **Det er nulltoleranse for å ha trenerverv uten politiattest i SIL.**

Les mer
Informasjon om [politiattest for idrettslag](http://www.idrett.no/tema/politiattest/Sider/politiattest.aspx) fra Norges Idrettsforbund

## Klubbens antidopingarbeid

**Det er nulltoleranse for bruk av doping i SIL.**

Klubben og medlemmene er omfattet av idrettens bestemmelser om doping. SIL tar aktivt avstand fra all bruk av dopingmidler. Klubben kan bruke Antidoping Norge i arbeidet mot doping. SIL tar sikte på å registrere seg som «Rent idrettslag».

Les mer
Informasjon om [rent idrettslag](http://www.antidoping.no/internett/forebygging/rent-idrettslag/) fra Antidoping Norge

## SILs kommunikasjonsstrategi

For at klubbdriften skal bli så god som mulig, er klubben avhengig av god kommunikasjon med alle medlemmene og andre som klubben har en relasjon til. Klubber som klarer å kommunisere godt og er bevisst hvordan de oppfattes, vil ha en stor fordel.

All formell informasjon finnes på klubbens hjemmeside, [www.stadsbygd.no](http://www.stadsbygd.no)
I tillegg har klubben en kommunikasjonsstrategi. Den går i korthet ut på at klubbens øverste representant er styreleder, eventuelt nestleder. Klubbtøy skal i størst mulig grad anskaffes og brukes av utøvere, trenere og tillitspersoner. All informasjon fra klubben skal normalt være påført klubbens logo samt logoene til hovedsponsorene.

Les mer
Mal på kommunikasjonsstrategi i idrettslag

## Arbeidsgiveransvar

SIL har en deltidsansatt driftssjef for hallen. Styret v/styret i hallen har arbeidsgiveransvaret. Ansvaret for å følge opp den ansatte er delegert til styreleder i hallen

Klubben bør beskrive

* om klubben er medlem av en arbeidsgiverforening
* om det er opprettet tariffavtale
* rutiner for ansettelse
* personalansvar
* arbeidsavtaler

Alle som har påtatt seg tillitsverv i klubben, må være medlemmer av klubben eller være underlagt idrettens regelverk gjennom en avtale.

Les mer
Mal for [midlertidig ansettelsesavtale](http://www.idrett.no/omnif/idrettsstyret/Documents/IDRETT%20-%20631722%20-%20Standard%20-%20midlertidig%20arbeidsavtale%20-%20trener.pdf) fra NIF
Veiledning om [klubben som arbeidsgiver](http://www.idrett.no/omnif/idrettsstyret/Documents/IDRETT%20-%20589740%20-%20Personal%20Klubben%20som%20arbeidsgiver%20-%20veiledning.pdf) fra NIF
Brosjyre fra Skatteetaten: [Arbeidstaker eller næringsdrivende](http://www.skatteetaten.no/upload/Brosjyrer_og_bok/Arbeidstaker_eller_naringsdrivende_BM.pdf)

## VÆR OBSERVANT – TA ANSVAR! Sikkerhetsarbeid i SIL (HMS)

**SIL er opptatt av sikkerhet – alle har ansvar for umiddelbart å fikse eller sikre utstyr, anlegg o.l. som utgjør en sikkerhetstrussel for barn, ungdom og voksne. Utstyr o.l. må ikke etterlates etter trening på en slik måte at noen skader seg gjennom normal bruk utenfor treningstid.**

**VÆR OBSERVANT – TA ANSVAR!**

Klubben har ansvar for sikkerhet for medlemmer og andre som kommer i kontakt med klubben på arrangementer, på dugnader, under reiser og under opphold i klubbens lokaler og anlegg. Trenere, hallvakter og andre voksne brukere skal før og etter trening/lukking gjennomføre kontrollrutiner for anlegg og utstyr.

Siden klubben har ansatte, foreligger det et spesielt ansvar for arbeidsmiljøet i klubben. Arbeidet skal være systematisk og forebygge skader. Dette ansvaret er hjemlet i arbeidsmiljøloven og i «Forskrift om systematisk HMS-arbeid i virksomheter» («internkontrollforskriften»). Den ansatte og dennes foresatte har plikt til å gjennomgå nødvendig opplæring.

## Økonomi

Det er hovedstyret som har det overordnede økonomiske ansvaret for klubbens økonomi. Det innebærer at styret har ansvar for at

* klubbens midler brukes og forvaltes på en forsiktig måte
* klubben har en tilfredsstillende organisering av regnskaps- og budsjettfunksjonen
* klubben har en forsvarlig økonomistyring

Styret kan delegere oppgaver knyttet til den daglige oppfølgingen av økonomien til klubbens daglige leder. Den daglige lederen kan delegere arbeidsoppgaver knyttet til den løpende bilagsføringen og ajourhold av regnskapet til regnskapsføreren/kassereren.

Styrets oppgaver knyttet til regnskap og økonomi:

* Styret skal sikre at det er en forsvarlig ansvarsdeling knyttet til regnskap og økonomistyring. Det skal utarbeides en fullmakts matrise og en tydelig rolleavklaring.
* Styret skal utarbeide et realistisk budsjett.
* Styret skal sikre at regnskapet føres fortløpende.
* Styret skal sikre at klubben har en egen bankkonto.
* Styret skal påse at klubben har tegnet underslagsforsikring.
* Styret skal påse at klubben har valgt revisor eller engasjert revisor og kontrollkomité.

Klubben bør utarbeide en egen økonomihåndbok og tilpasse den til lagets størrelse.

Les mer
Informasjon og nyttige tips om [klubbøkonomi](http://www.idrett.no/tema/klubbguiden/okonomi/Sider/default.aspx)

## Forsikringer

Alle barn som er medlemmer av lag tilsluttet NIF, er forsikret gjennom Norges Idrettsforbund frem til den datoen de fyller 13 år. Særforbund kan ha ulike ordninger for dem som er over 13 år. **Friidrettsutøvere og langrennsutøvere over 13 år må tegne personlig lisens for å delta i konkurranser.** Klubben må undersøke hva som gjelder i de forbundene den er tilknyttet og beskrive hva som er forsikret gjennom medlemskontingenten.

Klubben må tegne en underslagsforsikring for de to personene som disponerer klubbens konto.

* Er det tegnet en klubbforsikring, eller har klubben forsikret andre eiendeler eller anlegg?
* Har klubben behov for andre forsikringer?

Les mer
Informasjon om [Idrettsforsikring for barn](http://www.idrett.no/tema/barneidrett/idrettsforsikring/Sider/default.aspx)

## Anlegg og utstyr – bruk klubbtøy!

Her bør klubben beskrive hvilke anlegg som benyttes, og definere hva klubben har ansvar for når det gjelder disse anleggene.

* + Hallgruppa har ansvaret for drift og vedlikehold av hallen.
	+ Granlund gruppa har ansvaret for drift og vedlikehold av Granlund skianlegg, løypemaskin og skihytte.
	+ Banegruppa har ansvaret for drift og vedlikehold av idrettsparken og utstyr utenfor hallen.

**Personlig utstyr:**Utøvere oppfordres til å anskaffe klubbtøy selv. Dette for å at vi kan holde deltakeravgiften lav. Mange arver dessuten utstyr eller kjøper brukt – og det er fint. Oppfordringen gjelder særlig barn over 10 år. Dersom utøvere ikke har mulighet til å skaffe klubbtøy selv er klubben behjelpelig med å skaffe dette via trener, barneidrettsansvarlig, styret. Trenere bør oppfordre alle til å anskaffe og bruke tøy, samt melde inn behov for støtte til anskaffelse av tøy.

Eliteutøvere har krav på gratis klubbtøy. Eliteutøvere må søke særskilt om slik status hvert år. Status som eliteutøver tilkjennes normalt utøvere over 16 år som har realistiske ambisjoner om å hevde seg på et høyt nasjonalt nivå i sin gren. Klubben kan støtte eliteutøvere med dekning av reiseutgifter og annet, samt være behjelpelig med å anskaffe trenerkompetanse utenfor klubben, normalt gjennom idrettskretsen i Trøndelag. Selv om SIL først og fremst er en breddeklubb, så heier vi på og støtter de som vil bli virkelig gode. Eliteutøvere er viktige ambassadører for klubben og attraktive for våre sponsorer. Eliteutøvere har derfor særskilte rettigheter og forpliktelser som de må gjøres kjent med, herunder særlig retten og plikten til å representere klubben på en god måte i klubbtøy.

 **Klubbens utstyr:**Drakter og overtrekksdresser.

Les mer
<Sett inn lenke til klubbens anlegg/treningsarenaer>

## Sponsorarbeid

Støtte fra våre sponsorer er en viktig inntektskilde for SIL. Det er derfor viktig at vi forsøker å etterkomme ønsker fra våre sponser slik at de blir fornøyde. I tillegg er det viktig at vi forsøker å skaffe flere sponsorer. Alle sponsoravtaler skal i utgangspunktet inngås av hovedstyret ved styreleder. Hovedstyret kan gi lag og grupper tillatelse til å inngå mindre sponsoravtaler med sponsorer. Det er viktig at vi tenker gjennom hvem vi inngår sponsoravtaler med, for eksempel må hovedstyret forespørres før det inngås avtaler med konkurrenter til våre hovedsponsorer.

### Hovedsponsorer

SIL har per i dag fem hovedsponsorer:

1. Stadsbygd sparebank
2. Itab
3. Rissa kraftlag
4. Bunnpris
5. Sport1 Rissa/Scantrade (Umbro)

SIL har sponsoravtaler med alle disse som går over flere år hvor de bidrar med et større beløp årlig. Dette innebærer at lag eller grupper vanligvis ikke skal spørre disse om mindre beløp, da de bidrar nok allerede. Hovedsponsorenes logoer skal i tillegg fremgå på våre hjemmesider, brevark, trykksaker, drakter og annet slik at de får mest mulig profilering. Pass på at oppdatert logo brukes! Hovedsponsorene dekker selv trykkekostnader ved at trykkeriet (Fosen skilt) sender dem en forholdsmessig del av fakturaen direkte. Kraftlaget og Sport1 skal normalt ha forhåndsgodkjent ekstraordinære trykkeutgifter. Hovedsponsorer har også rett til å være tilstede på våre arrangement for å profilere seg. Hovedsponsorer skal jevnlig informeres om våre aktiviteter, bl.a. gjennom SIL-nytt.

### Tilleggssponsorer

SIL har i tillegg til hovedsponsorer flere tilleggssponsorer som bidrar med enkeltbeløp eller mindre årlige beløp. Dette dreier seg bl.a. om sponsorskilt på banen eller i hallen. Det koster normalt kr. 5 000 + mva årlig å ha et skilt på banen eller i hallen. Kr. 10 000 om man vil ha skilt begge steder. Vi arbeider for å få flere slike skilt rundt banen og i halen (kortenden). Andre tilleggssponsorer kan bidra med beløp til turer eller spesielle prosjekter, hjemmesider o.l.

**Alle medlemmer oppfordres til å skaffe flere tilleggssponsorer. Det er et fellesansvar. Avhengig av typen avtale skal hovedstyret inngå eller i det minste informeres om slike avtaler.**

## Utmerkelser og æresbevisninger

Klubben har følgende æresmedlemmer, som har gratis livstidsmedlemskap i klubben. Æresmedlemmer får normalt tilsendt en blomst ved særskilt høytidlige anledninger:

Espen Rian (utøver)

Rønnaug Schei (utøver)

Grete Slettom (utøver)

Osv.

# Maler og eksempler

Følgende maler og eksempler finnes på [www.klubbhåndboken.no](http://www.klubbhåndboken.no)

Maler for klubb

*Årshjul med faste oppgaver i klubben*

*Sjekkliste årsmøter*

*Innkalling til årsmøte*

*Saksliste og saksdokumenter til årsmøte*

*Årsberetning til årsmøte*

*Protokoll fra årsmøte*

*Innkalling til styremøte*

*Protokoll fra styremøte*

*Økonomihåndbok*

*Kommunikasjonsstrategi for idrettslag*

Eksempler på retningslinjer i klubb

*Retningslinjer valgkomité*

*Retningslinjer for utdanningsansvarlig*

*Retningslinjer revisorer og kontrollkomité*

*Retningslinjer foreldre/foresatte*

*Retningslinjer utøvere*

*Retningslinjer trenere*

*Retningslinjer alkohol*

*Retningslinjer mobbing*

*Retningslinjer for reiseleder ved representasjon*

*Retningslinjer skikk og bruk e‑post*